ประกาศกระทรวงพาณิชย์ประกาศกระทรวงพาณิชย์เรื่องแต่งตั้งพนักงานส่วนท้องถิ่นเป็นนายตรวจชั่งตวงวัดพ.ศ.๒๕๕๒ เพื่อให้เป็นไปตามแผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่นที่กำหนดให้ถ่ายโอนภารกิจในการเป็นนายตรวจชั่งตวงวัดให้แก่องค์กรปกครองส่วนท้องถิ่นอาศัยอำนาจตามความในมาตรา ๕แห่งพระราชบัญญัติมาตราชั่งตวงวัด พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ จึงออกประกาศไว้ ดังต่อไปนี้ข้อ ๑[๑]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ให้ข้าราชการกรุงเทพมหานครที่มีคุณสมบัติดังต่อไปนี้เป็นนายตรวจชั่งตวงวัดปฏิบัติหน้าที่ตรวจสอบเครื่องชั่งสปริง ทั้งนี้เฉพาะในเขตท้องที่ที่มีอำนาจหน้าที่ดูแลและรับผิดชอบในการปฏิบัติงานของกรุงเทพมหานครที่ได้รับการถ่ายโอนภารกิจชั่งตวงวัดตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒(๑) เป็นผู้ดำรงตำแหน่งตั้งแต่ระดับ ๓ ขึ้นไปซึ่งเทียบเท่ากับข้าราชการพลเรือน ตำแหน่งประเภททั่วไป ตั้งแต่ระดับชำนาญงานขึ้นไปหรือตำแหน่งประเภทวิชาการ ตั้งแต่ระดับปฏิบัติการขึ้นไปซึ่งได้รับมอบหมายจากผู้ว่าราชการกรุงเทพมหานคร(๒) เป็นผู้ได้ผ่านการฝึกอบรมหลักสูตรนายตรวจชั่งตวงวัดจากกรมการค้าภายในกระทรวงพาณิชย์ข้อ ๓ให้พนักงานเมืองพัทยาที่มีคุณสมบัติดังต่อไปนี้ เป็นนายตรวจชั่งตวงวัดปฏิบัติหน้าที่ตรวจสอบเครื่องชั่งสปริง ทั้งนี้เฉพาะในเขตท้องที่ที่มีอำนาจหน้าที่ดูแลและรับผิดชอบในการปฏิบัติงานของเมืองพัทยาที่ได้รับการถ่ายโอนภารกิจชั่งตวงวัดตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒(๑) เป็นผู้ดำรงตำแหน่งตั้งแต่ระดับ ๓ ขึ้นไปซึ่งเทียบเท่ากับข้าราชการพลเรือน ตำแหน่งประเภททั่วไป ตั้งแต่ระดับชำนาญงานขึ้นไปหรือตำแหน่งประเภทวิชาการ ตั้งแต่ระดับปฏิบัติการขึ้นไปซึ่งได้รับมอบหมายจากนายกเมืองพัทยา(๒)เป็นผู้ได้ผ่านการฝึกอบรมหลักสูตรนายตรวจชั่งตวงวัดจากกรมการค้าภายในกระทรวงพาณิชย์ข้อ ๔ให้พนักงานเทศบาลที่มีคุณสมบัติดังต่อไปนี้ เป็นนายตรวจชั่งตวงวัดปฏิบัติหน้าที่ตรวจสอบเครื่องชั่งสปริง ทั้งนี้เฉพาะในเขตท้องที่ที่มีอำนาจหน้าที่ดูแลและรับผิดชอบในการปฏิบัติงานของเทศบาลที่ได้รับการถ่ายโอนภารกิจชั่งตวงวัดตามพระราชบัญญัติกำหนดแผนและขั้นตอนการกระจายอำนาจให้แก่องค์ปกครองส่วนท้องถิ่นพ.ศ. ๒๕๔๒(๑) เป็นผู้ดำรงตำแหน่งตั้งแต่ระดับ ๓ ขึ้นไปซึ่งเทียบเท่ากับข้าราชการพลเรือน ตำแหน่งประเภททั่วไป ตั้งแต่ระดับชำนาญงานขึ้นไปหรือตำแหน่งประเภทวิชาการ ตั้งแต่ระดับปฏิบัติการขึ้นไปซึ่งได้รับมอบหมายจากนายกเทศมนตรีของเทศบาลต้นสังกัดของพนักงานเทศบาล(๒) เป็นผู้ได้ผ่านการฝึกอบรมหลักสูตรนายตรวจชั่งตวงวัดจากกรมการค้าภายในกระทรวงพาณิชย์ข้อ ๕ให้พนักงานส่วนตำบลที่มีคุณสมบัติดังต่อไปนี้ เป็นนายตรวจชั่งตวงวัดปฏิบัติหน้าที่ตรวจสอบเครื่องชั่งสปริง ทั้งนี้เฉพาะในเขตท้องที่ที่มีอำนาจหน้าที่ดูแลและรับผิดชอบในการปฏิบัติงานขององค์การบริหารส่วนตำบลที่ได้รับการถ่ายโอนภารกิจชั่งตวงวัดตามพระราชบัญญัติกำหนดแผนและขั้นตอนการกระจายอำนาจให้แก่องค์ปกครองส่วนท้องถิ่นพ.ศ. ๒๕๔๒(๑) เป็นผู้ดำรงตำแหน่งตั้งแต่ระดับ ๓ ขึ้นไปซึ่งเทียบเท่ากับข้าราชการพลเรือน ตำแหน่งประเภททั่วไป ตั้งแต่ระดับชำนาญงานขึ้นไปหรือตำแหน่งประเภทวิชาการ ตั้งแต่ระดับปฏิบัติการขึ้นไปซึ่งได้รับมอบหมายจากนายกองค์การบริหารส่วนตำบลขององค์การบริหารส่วนตำบลต้นสังกัดของพนักงานส่วนตำบล(๒)เป็นผู้ได้ผ่านการฝึกอบรมหลักสูตรนายตรวจชั่งตวงวัดจากกรมการค้าภายในกระทรวงพาณิชย์ประกาศณ วันที่ ๘ มิถุนายน พ.ศ. ๒๕๕๒พรทิวานาคาศัยรัฐมนตรีว่าการกระทรวงพาณิชย์ปริยานุช/ผู้จัดทำ๒๙กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๙๙ ง/หน้า ๒/๑๕ กรกฎาคม ๒๕๕๒